**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 1/2017**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 26 de gener de 2017, a l’efecte de procedir a celebrar sessió plenària de caràcter ordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIO DE L’ESBORANY DE L’ACTA ANTERIOR.**

Per part del Sr. Alcalde es posa a votació l’esborrany de l’acta de la sessió anterior que ha estat repartit conjuntament amb al convocatòria.

El regidor Sr. López del PSC, manifesta que, en el punt on es va tractar l’ordenança reguladora de l’IBI, ell va manifestar que per tal de baixar l’IBI, els diners podrien sortir de la partida de Jurídics, que té 60.000 € i també que ell va preguntar quines eren les existències en compte corrent i que no se li va contestar.

El regidor Sr. Cusell d’ERC manifesta que ell va preguntar perquè es podia fer en altres ajuntaments – el tema de les bonificacions de l’IBI – i no en aquest, sense que se li donés resposta clara.

L’acta es aprovada, per unanimitat, amb les modificacions esmentades.

**2.- DONAR COMPTE DELS DECRETS DICTATS FINS LA DATA.**

Per part del Sr. Secretari es dona lectura al Decrets dictats fins la data. El Ple en queda assabentat.

**3.- PROPOSTA DE SOLICITAR A LA GENERALITAT DE CATALUNYA EL RECONEIXEMENT DE L’ESPAI JOVE COM A PUNT D’INFORMACIÓ JUVENIL.**

Per part del Sr. Secretari es dona lectura a la proposta, en els termes següents:

“La regidoria de Joventut ha informat a aquesta Alcaldia dels beneficis de que l’Espai Jove El Racó, que ve funcionant des del mes de maig de 2013 com un servei públic i gratuït pels joves del nostre municipi, sigui considerat Punt d’Informació Juvenil.

Aquest espai ha anat creixent, tant en nombre d’usuaris com en els serveis que oferta; el que va començar sent un lloc de trobada pel jovent més jove, ara s’està consolidant com a punt de referència per a tot el jovent del municipi i actualment és un lloc exclusiu per estar-hi i el que es té accés a informacions de diferents àmbits i que són del seu interès, com ara treball, estudis, participació, salut, etc..

Amb la voluntat de dinamitzar a la població juvenil i potenciar la seva participació a través d’activitats dissenyades i programades exclusivament per ells, es vol promoure la seva emancipació i autonomia personal.

Arribats a aquest punt, des de la regidoria de Joventut se’ns demana que per part de la Generalitat hi hagi un reconeixement de l’Espai Jove El Racó com a Punt d’Informació Juvenil el que implica formar part de la Xarxa Catalana de Serveis d’ Informació Juvenil de la Generalitat de Catalunya.

Per tot lo anterior,

**ES PROPOSA AL PLENARI**

**UNIC:** SOLICITAR al Departament de Treball, Afers Socials i Famílies el reconeixement de l’Espai Jove El Racó com a Punt d’Informació Juvenil per tal de formar part de la Xarxa Catalana de Serveis d’informació Juvenil de la Generalitat de Catalunya.

Cànoves i Samalús, 16 de gener de 2017. L’Alcalde, Josep Cuch i Codina.”

El Sr. Alcalde manifesta que el punt d’Informació juvenil és per persones de 12 a 30 anys i que s’ha regularitzat la situació amb una dinamitzadora i explica els horaris que fa la mateixa i que si la Generalitat ens dona aquest reconeixement podrem demanar subvencions tant a la pròpia Generalitat com a la Diputació de Barcelona.

El regidor Sr. López manifesta que es un tema que va començar durant el seu mandat i que el seu grup s’alegra de que es consolidi.

El regidor Sr. Cusell manifesta que el seu grup, a la Comissió Informativa, ja es va mostrar a favor i que voldria saber quins requisits es necessiten per tenir tal reconeixement.

L’afer es aprovat per unanimitat.

**4.- PROPOSTA D’APROVACIÓ DEL PRESSUPOST MUNICIPAL UNIC D’INGRESSOS I DESPESES PER L’EXRCICI 2017, AIXI COM LES SEVES BASES D’EXECUCIÓ, LA PLANTILLA DE PERSONAL I LA RELACIÓ DE LLOCS DE TREBALL.**

Per part del Sr. Secretari es dona lectura a la següent proposta de l’Alcaldia:

**“PROPOSTA SOBRE APROVACIÓ INICIAL DEL PRESSUPOST GENERAL PER A L'EXERCICI ECONÒMIC 2017**

Format el Pressupost General d'aquest Ajuntament corresponent a l'exercici econòmic 2017, així com, les seves Bases d'Execució i la plantilla de personal comprensiva de tots els llocs de treball, conjuntament amb la seva relació, de conformitat amb el que es disposa en els articles 168 i 169 del Text Refós de la Llei Reguladora d'Hisendes Locals aprovat per Reial decret Legislatiu 2/2004, de 5 de març, i l'article 18 del Reial decret 500/1990, de 20 d'abril, pel qual es desenvolupa el Capítol I del Títol VI de la Llei 39/1988.

Vist i conegut el contingut dels informes de l'Interventor municipal, de data 5 de gener de 2017, i

Vist l'Informe d'Intervenció d'Avaluació del Compliment de l'Objectiu d'Estabilitat Pressupostària de data 5 de gener de 2017 del que es desprèn que la situació és d’equilibri.

Vist l'Informe d'Intervenció d’Avaluació del Compliment de la Regla de despesa de data tres de gener de 2017 del que es desprèn que la situació és de compliment .

ACORD

**PRIMER.** Aprovar inicialment el Pressupost General d'aquest Ajuntament, per a l'exercici econòmic 2017, juntament amb les seves Bases d'execució, i el resum de la qual per capítols és el següent:

###### ESTAT DE DESPESES

|  |  |  |
| --- | --- | --- |
| **QUADRE RESUM** | | |
| CAPÍTOL | DENOMINACIÓ CAPÍTOL | PREVISIÓ DESPESES |
| 1 | Despeses de personal | **959.550,19** |
| 2 | Despeses en béns corrents i serveis | **1.385.803,27** |
| 3 | Despeses financeres | **1.500,00** |
| 4 | Transferències corrents | **289.760,00** |
| 5 | Fons de contingència i altres imprevists | **0** |
| 6 | Inversions reals | **287.486,54** |
| 7 | Transferències de capital |  |
| 8 | Actius Financers | **0** |
| 9 | Passius Financers | **0** |
| **TOTAL DESPESES** | | **2.924.100,00** |

**ESTAT D'INGRESSOS**

|  |  |  |
| --- | --- | --- |
| **QUADRE RESUM** | | |
| CAPÍTOL | DENOMINACIÓ CAPÍTOL | PREVISIÓ INGRESSOS |
| 1 | Impostos Directes | **1.698.000,00** |
| 2 | Impostos Indirectes | **15,000.00** |
| 3 | Taxes i Altres Ingressos | **402.400,00** |
| 4 | Transferències Corrents | **663.000,00** |
| 5 | Ingressos Patrimonials | **8.200,00** |
| 6 | Alienació d'Inversions Reals | **0** |
| 7 | Transferències de Capital | **137.500,00** |
| 8 | Actius Financers | **0** |
| 9 | Passius Financers | **0** |
| **TOTAL INGRESSOS** | | **2.924.100,00** |

**SEGON.** Aprovar inicialment la plantilla de personal, comprensiva de tots els llocs de treball reservats a funcionaris, personal laboral i personal eventual, així com la relació de llocs de treball.

**TERCER.** Exposar al públic el Pressupost General pel 2017, les Bases d'Execució i plantilla de personal aprovats, per termini de quinze dies, mitjançant anuncis en *el Butlletí Oficial de la Província* i tauler d'anuncis de l'Ajuntament, a l'efecte de presentació de reclamacions pels interessats.

**QUART.** Considerar elevats a definitius aquests Acords en el cas que no es presenti cap reclamació.

Cànoves i Samalús, 10 de gener de 2017. L’Alcalde, Josep Cuch i Codina.”

Per part del Sr. Alcalde s’explica que hi ha despeses ineludibles i fa una lectura de les partides més rellevants pel que fa a les despeses, com són la calefacció de la escola ( amb la redacció del projecte de la caldera), les atencions benefiques – que es manté la seva quantitat perquè aquest exercici han sobrat 18.000 €-, l’adquisició de la rectoria – amb una partida per començar a fer els arranjaments més urgents-, les subvencions per associacions – amb un import de 18.000 €-, un recull històric del municipi – que es incorporar directament dels pressupostos participatius-, la partida per Jovent que es de 18.000 €-, l’aportació a l’escola de Música, de 10.000 €-, un augment de 5.000 € a festejos populars, activitat esportives diverses, el cobriment de la pista poliesportiva en dues anualitats, el pas de vianants per anar cap a Ca L’Esmandia – amb una aportació de l’Ajuntament de 30.000 €- totes elles com les més importants. El Sr. Alcalde llegeix la resta fent les matisacions oportunes i justificant, en el seu cas, el perquè del seu moviment a l’alça o a la baixa. Per últim, fa constar que, evidentment, s’ha fet constar una partida de 10.000 € per la insonorització del local social, tal i com es va votar en els pressupostos participatius.

Pel que fa als ingressos destaca que la plusvàlua s’ha incrementat fins a 180.000 € d’acord amb la liquidació de l’exercici anterior.

La regidora Sra. Aguilera manifesta: Que la partida de serveis socials s’hauria d’ampliar, que la partida del gasoil de la escola baixa, perquè el gas-oil està més barat, que la revista es fa amb paper més econòmic, que la oposició no té cap retribució i que s’alegra de que la partida de manteniment d’edificis vagi a la baixa, com ella ja havia demanat, perquè es van fer moltes reparacions en el seu moment. Afegeix que en el tema de l’autobús l’ajuntament paga 20.000 € i Sant Pere 10.000 € i que es podrien demanar més subvencions.

El Sr. Alcalde contesta dient que els serveis socials són el que diuen que no hi ha tantes famílies necessitades i que no es baixa, que es manté igual. Sobre el tema de la revista que lo important es informar i no si el paper es de més o menys qualitat. En relació a la partida d’edificis que si que es cert que la regidora ho havia dit, però que era el primer any i es volia veure com anava. Sobre el tema de la remuneració de la oposició, que no es paga per que la Llei no ho permet i sobre el tema del BUS que s’ha posat una línia més pel tema del batxillerat i que no es descarta intentar millorar el conveni amb la Generalitat.

El regidor Sr. López manifesta que el seu grup farà al·legacions al pressupost i sobre el tema de la plantilla li manifesta al Sr. Alcalde que ell va dir que convocaria als regidors de la oposició per parlar-ne i que no s’ha fet i que la plantilla cal negociar-la amb els agents socials. Afegeix també que no s’ha fet la valoració i que les nòmines es podríem fer des de la Diputació de Barcelona. Per últim, manifesta que s’alegra que el Sr. Garzón ja consti com a Cap de Brigada.

El Sr. Alcalde manifesta que ell sempre ha estat disposat a parlar amb tothom, replicant el Sr. López que l’Alcalde no l’ha trucat mai per parlar. El Sr. Alcalde manifesta que si que s’ha fet la reunió amb els representats sindicals i que s’han recollit les esmenes que es varen proposar.

Sobre el tema de les nòmines manifesta que la Diputació té moltíssima feina i que, en qualsevol cas, seria per la confecció de les mateixes però no per temes de contractes, etc... Manifesta el Sr. Alcalde que considera que el servei que presta aquesta empresa es eficient.

El regidor d’ERC, Sr. Cusell manifesta que el seu grup ja va dir que volia veure el pressupost amb temps – en referencia al de l’any 2016 – així com el tema de les OOFF i, evidentment, també el pressupost per aquest 2017 i que creu que, tot plegat, sinó es fa, és per un tema de voluntat política, sense perjudici de reconèixer que hi ha coses en el pressupost que estan molt bé. Afegeix que es podria afegir una partida per la modificació del POUM i que algunes partides podrien estar més detallades – desglossades -. En resum, creu que es podria haver esperat una mica més en portar el pressupost al ple i parlar-ne entre tots els grups municipals.

En el tema de les subvencions manifesta que caldria veure quines van a través de les bases i quines són nominals, que caldria també fer un mapa d’equipaments, pensar en incorporat un TAG; estudiar si es possible fer una plaça de funcionari per l’arquitecte i que sobre la plantilla de personal i la RLT no hi veuen res a dir, sense perjudici de que potser hagués estat millor votar-ho per separat.

En resum el Sr. Cusell demana a l’equip de govern que hi hagi més diàleg.

El Sr. Alcalde manifesta que aquest no és el pressupost que ell voldria portar al Ple però que només es pot repartir el que queda desprès de fer les liquidacions dels deutes existents. Manifesta el Sr. Alcalde que porta un any i set mesos a l’Alcaldia i que esperar fer-ho millor. Sobre el tema del TAG manifesta que s’ha fet la consulta a la Generalitat de Catalunya per veure si ho autoritza i que convocarà als grups del PSC i ERC per fer reunions i intentar arribar a acords, tot i que, hauria de ser tot lo àgil possible i marcar-se fites.

En relació al tema del POUM manifesta que, fins que RENTA CORPORACION no pugui alliberar l’aval, no es podrà fer cap reforma important però si que es poden anar fent modificacions puntuals. Desprès de breu debat sobre el diàleg i l’esforç de l’equip de govern, ofereix als regidors d’ERC que entrin al govern.

El Sr. Cusell manifesta que no hi ha problema en fer reunions breus desprès de que se’ls convoqui però que les respostes no ho seran tant pel caràcter assembleari del seu grup.

El Sr. López també recull l’oferiment de fer més reunions i que ell considera que per parlar, no passa res i que sempre és bo que hi hagi diàleg.

El Sr. Alcalde manifesta que convoca ja als regidors per parlar de les al·legacions que es puguin presentar i que agrairia, si es possible, que hi assitiïs el Sr. López.

Posada a votació la proposta, aquesta es desestimada, amb els 4 vots a favor dels regidors de NIU, i els 5 vots en contra del regidors del PSC i les 2 abstencions d’ERC.

El Sr. Alcalde, abans de passar a l’altre punt, manifesta que vol que tothom sàpiga que, amb aquest resultat, tot queda aturat i que pensarà si presentar una moció de confiança. El regidor Sr. Cusell manifesta que lo millor hagués estat retirar el punt de l’ordre del dia i que el seu grup esta disposat a dialogar. El Sr. Alcalde manifesta que pensarà que es el que vol fer.

**5.- AFERS URGENTS**

No se’n presenten.

**6.- PRECS I PREGUNTES**

Per part del Sr. Secretari es dona lectura a les preguntes presentades pel grup municipal del PSC. Es fan constar amb **negreta** les respostes.

1.- Com vàrem preguntar a l’anterior ple extraordinari i no ens va donar resposta per

part del secretari interventor. A dia d’avui quina quantitat de diners hi ha en el comte corrent del ajuntament?

**Manifesta el Sr. Alcalde que la xifra es de 907.000 €, dels quals, 271.000 són de caràcter finalista, el que dona un total disponible de 636.000, amb data 26 de gener de 2017 i que a la mateixa data de 2015, n’hi havien 82.000 €, el que significa un augment del 771 %.**

**El Sr. López manifesta que si ara hi han tants diners és també gràcies a la gestió del seu grup i de la Intervenció de l’Ajuntament. El Sr. Alcalde manifesta que cal tenir en compte l’esforç que han fet els veïns.**

2.- Preguntem a la Alcaldia per tercer ple consecutiu si s’han reclamat els 153.776,26€ retinguts per la Generalitat de Catalunya per no aportar la documentació requerida per part d’aquest ajuntament. Si s’ha reclamat ens podrien dir en quina data?

**El Sr. Secretari, per ordre de l’Alcaldia, manifesta que s’ha enviat tota la documentació a la DGAL però que la que cal enviar telemàticament a Sindicatura de Comptes, està donant més problemes, que es suposa venen de la posada en marxa de la Llei 39/2015.**

3.- Després de set mesos de la instal·lació de las càmeres de vigilància y seguretat en la carretera BV-5108 que va de Cànoves a Cardedeu ¿Estan operatives

actualment? Si no estiguéssim operatives, quina és la previsió per posar-la en funcionament?

**Manifesta el Sr. Alcalde que encara no estan en funcionament però que ja es conta amb l’autorització del Departament de Governació i també del Servei de Carreteres. Afegeix que ara no tenim data de posada en funcionament a la vista de que no s’ha aprovat el pressupost i no es pot contractar la segona fase.**

4.- Li preguntem a la regidora de Medi Ambient quina lectura fan de la campanya de sensibilització de la recollida de residus? Estan satisfets? Hi va haver molta participació de gent?

**La regidora de Medi Ambient manifesta que no està satisfeta amb el resultat de la campanya perquè la participació va ser molt fluixa i els fulletons no eren bilingües com s’havia parlat. Manifesta que se’n farà un altre.**

5.- Ens poden dir quines subvencions s’han sol·licitat en el llibre de catàleg i Serveis

2016 de la Diputació de Barcelona.

**El Sr. Alcalde manifesta que passarà còpia de totes les subvencions demanades i atorgades**

6.- Com hem preguntat successivament en diferents plens a la regidora de Serveis

Socials, Sra. Carme Barrio, s’ha creat ja la xarxa local de les voluntàries per la gent gran com ve recollit en l’acord de governabilitat amb ERC?

**La regidora Sra. Carme Barrio manifesta que no s’ha pogut avançar més i que es vol fer una reunió amb diferents associacions i la Generalitat de Catalunya per portar aquest tema endavant d’una vegada, però que no és gens senzill.**

7.- Hi ha destinats 15.000€ en el presupost 2017 per realitzar un informe de gestió administrativa-financiera. ¿Ens poden explicar perquè serveix?

**Manifesta el Sr. Alcalde que vindria ser una auditoria però no com a tal perquè en els organismes públics les auditories les han de fer altres organismes públics, com ho va fer la Diputació a El Figaró.**

8.- En la proposta d’aprovació de la plantilla de personal i relació de llocs de treball per l’any 2016 observem:

¿S’ha realitzat la valoració de llocs de treball i/o actualitzat l’anterior?

Quina és l’eina legal per l’increment retributiu i a la vegada valorar les seves funcions?

Si no s’ha realitzat la valoració de llocs de treball, com s’ha evaluat les funcions d’aquest lloc de treball que es vol equiparar a oficial?

Hem parlat amb les centrals sindicals i ens consta que la proposta de RLT no ha estat negociada amb els sindicats tal i com descriu l’article 5 apartat A de la proposta. S’ha negociat realment?

**El Sr. Lopez retira aquesta pregunta.**

Per part del Sr. Secretari es dona lectura a les preguntes presentades pel grup municipal d’ERC. Es fan constar amb **negreta** les respostes.

1. En el mes de desembre, en alguns nuclis del municipi, vam rebre informació sobre la campanya de sensibilització de recollida de residus. S’hi anunciaven 4 xerrades abans de Nadal (ca l’Esmandia, el Mirador, can Volart i Samalús), concentrades el 10 i 17 de desembre i una botifarrada, el 14 de gener.
   1. Com valora l’equip de govern el funcionament de la campanya quant a participació i qualitat dels actes?
   2. S’ha fet la difusió adequada i qui l’ha fet?
   3. Qui ha fet la tria lingüística de la informació?
   4. Prèviament als actes, s’ha parlat amb les associacions de cada nucli per informar-los de la campanya?

**Per part de la regidora de Medi Ambient, Sra. Villanueva es fa constar que es va parlar amb les persones encarregades dels locals però no amb les associacions, afegint el Sr. Alcalde que de cara a la propera es revisarà abans que es el que es reparteix i que alguna zona no es va repartir però que no se sap el motiu.**

1. Continuant amb els residus, i, és veritat que el rebuig i l’orgànica es barregen dins del vehicle de recollida? Han rebut consultes o queixes de ciutadans en aquest sentit?

**La regidora Sra. Villanueva manifesta que s’ha rebut una única queixa i que no es té constància de que es barregi sinó que es fa amb el vehicle que toca.**

1. En l’assemblea de! 12 de gener de 2017, vinculada als pressupostos participatius, a proposta d’una persona que feia referència a la reparació de calçades, que posava un exemple del Mirador, l'alcalde va dir que estava prevista en pressupost. Parlant del Mirador, hi ha previsió de reparació del sot que hi ha en el carrer de la Riera, venint del carrer de Sant Pere, davant del parc infantil?

**Manifesta el Sr. Alcalde que si que està previst.**

1. En el mateix carrer de la Riera, una mica més endavant, hi hauria la possibilitat de pintar-hi un pas de vianants?

**El Sr. Alcalde manifesta que el millor hagués estat fer-ho quan es va pintar tot el demès però que es farà properament.**

1. En l’assemblea del dia 25 de novembre de 2016, a pregunta d’un veí, l’alcalde va respondre que una part del magatzem de llenya de l’avinguda Montserrat, s. núm., abans d’entrar ai Mirador, era il·legal i que s’havia notificat al titular que s'havia d'enderrocar parcialment i que s'havia de tomar a fer. La notificació correspon a la Junta de Govern Local del dia 7 de setembre de 2015, és a dir, 13 mesos i mig anteriors a la celebració de l’assemblea. Ens podria dir quines novetats legals hi ha, a dia de la celebració del Ple, sobre aquesta qüestió?

**Manifesta el Sr. Alcalde que no s’ha rebut cap altre notificació i que es parlarà amb la propietat per donar-li una solució.**

1. Per què a la pàgina web de l'Ajuntament l’última acta del Ple penjada és la del 7 d’abril de 2016?

**El Sr. Secretari manifesta que les que faltaven han estat penjades aquesta tarda.**

1. Quant a les actes de la Junta de Govern Local, que estan més al dia (la darrera és del 12 de desembre), trobem a faltar l’acta número 23 (hi ha la 22 i la 24). Hi ha cap problema a penjar-la?

**El Sr. Secretari manifesta que cal acabar la seva redacció.**

1. Quan podrem accedir, com a grup municipal, al programa Absis (demanat per escrit en data 3 de novembre de 2016), amb l’objectiu de conèixer les propostes de totes les juntes de govern local un cop es convoquen?

**El Sr. Alcalde manifesta que, amb la posada en funcionament del nou programa de gestió d’expedients i la necessitat de que tot passi per l’AOC, existeixen dificultats tècniques, fins el punt que s’ha hagut de contractar una persona especialista per poder seguir en el dia a dia.**

1. Quan podrem disposar, com a grup municipal, d'un espai de treball dins l’edifici municipal, que no estigui al mig del pas, a la primera planta, a l’antiga Sala de Plens?

**El Sr. Cusell retira aquesta pregunta.**

1. L’Ajuntament de Cànoves i Samalús, sap si hem pagat un impost o taxa?

**El Sr. Alcalde manifesta que si, que pot consultar els pagaments que s’han fet en qualsevol moment, però que l’OGT aporta un resum mensual i que si la pregunta s’ha formulat pel tema de la tarja de l’aparcament, sempre és mes fàcil si es porta el rebut.**

1. Vista l’experiència dels pressupostos participatius, conclosa en la reunió oberta del dia 12 de gener, quines mancances han trobat? Amb quina previsió creu que s'han de començar e! pressupostos participatius 2018? Hi haurà una Comissió de Participació o la tria de projectes la farà la Junta de Govern Local? Han pensat en altres millores?

**El Sr. Alcalde manifesta que ara, el que cal, primer de tot, es aprovar els pressupostos i que si que caldrà fer reunions amb anterioritat i, molt important, amb totes les persones que presentin propostes per tal de saber exactament el que es demana. Afegeix el Sr. Alcalde que ho hagués volgut fer aquest cop però que no va haver-hi temps material.**

I no havent més assumptes a tractar, per part de l’Alcaldia s’aixeca la sessió a les 22.00 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.